runetrust/blame-folketinget-dk huggingface dataset:
Kristian Pihl Lorentzen (V), 2011-12-13:
Der er også brug for at genoprette DSB's økonomi, og i det hele taget er der måske også behov for at se på organiseringen af DSB, altså om det nu er den rette organisering med en såkaldt selvstændig offentlig virksomhed, hvor virksomheden i virkeligheden befinder sig midt i et ingenmandsland.
Flemming Møller Mortensen (S), 2017-02-03:
Og lad mig bare lige citere: »Vi har i Socialdemokratiet erkendt, at de sidste mange års produktivitetskrav på 2 pct. har presset mange til et ikkeholdbart niveau i deres arbejdshverdag. At det ikke er holdbart at fortsætte som nu til evig tid, har vi forstået.«
Inger Marie Bruun-Vierø (RV), 2000-04-11:
Det er selvfølgelig klart, at det kræver en særlig indsats fra den, der bliver omfattet af en formodning, men det er muligt at løfte den bevisbyrde, og det skal der også være. Det er også ændringer, som Det Radikale Venstre kan støtte.
Christian Juhl (EL), 2013-05-21:
Jeg vil gerne spørge, om det ikke er rigtigt forstået, at den her sag har været drøftet også andre gange end i 2012, nemlig i 2005 og 2007, vistnok endda på foranledning af SF-formand Villy Søvndal, og at man i det tilfælde netop talte for en anerkendelse af Palæstina som selvstændig stat.
Sophie Løhde (V), 2026-01-14:
Men det, jeg jo hæfter mig ved – som jeg også var inde på i min besvarelse – er, at hvis man kigger på SIRI's seneste opgørelse, er der meddelt opholds- og arbejdstilladelse til i alt 74 udlændinge på baggrund af en ansættelse som sosu-hjælper.
Hans Kristian Skibby (DD), 2023-05-10:
Der er det jo, at vi i hvert fald i Danmarksdemokraterne synes, at det ville give god mening, at vi her prøver på, også rent ligningsmæssigt, skattemæssigt, spilmyndighedsmæssigt osv., at vise rettidig omhu, i forhold til at vi ikke får endnu flere af de her bankoforeninger ud i, at der bliver fældet dom over de pågældende frivillige foreninger.
Line Barfod (EL), 2009-05-13:
Det, der skal stå i ministerens kalender, er jo det, der er tjenstligt, så man kan opfylde offentlighedens behov for at kunne kontrollere, hvad det så er, ministeren har foretaget sig, og om det passer med det, som ministeren i øvrigt har fortalt at han har brugt sin bil til eller fået bilag for, eller hvad det nu kan være.
Jens Peter Vernersen (S), 2008-01-10:
De bliver sikkert ikke bygget på én dag, det tror jeg ikke de gør, men man er jo nødt til at kunne modtage disse patienter, og kan man ikke modtage dem på et plejehjem, så er man jo nødt til at tage vare om dem i deres private hjem, og det kræver også medarbejdere.
Troels Ravn (S), 2019-10-10:
Foruden en mere effektiv sagsbehandling foreslås det at indføre en ny ankenævnsstruktur, og det sker ved en ændring af fordelingen af sagstyper mellem skatteankenævnene og Landsskatteretten, så sagerne målrettes afgørelsesmyndighedernes kompetencer, hvilket er ganske fornuftigt.
Victoria Velasquez (EL), 2021-04-20:
Hvad angår kommunernes rehabiliteringsteams, så mener vi, at der er tale om en meget dyr og bureaukratisk model for den lovbestemte deltager på mødet, og det samme gælder den sagsprocedure, der ligger forud for mødet, med de lange skemaer og lovbestemte lægeattester, men samtidig oplever vi også, at det for en del borgere er belastende at være tvunget til at skulle møde et helt team af ukendte fagprofessionelle, før de eventuelt kan få en indstilling til et fleksjob, et ressourceforløb, førtidspension, tilskud til selvstændig virksomhed, indsats i jobafklarings- eller sygedagpengeforløb.
Jesper Petersen (SF), 2010-05-31:
Vi har bare anvist en anden vej, der er langt mere social, hvor man undgår de drastiske nedskæringer på velfærden, vi står over for, og hvor man ikke placerer regningen hos børnefamilierne og de arbejdsløse, men får orden på økonomien på en helt anden måde, fordi vi vil arbejde os ud af krisen i stedet for at spare os ud af den.
Karina Lorentzen Dehnhardt (SF), 2009-11-04:
Jeg er alvorlig bange for, at vi er ved at få lavet en knivlov her, som vi ikke rigtig kan forudse konsekvenserne af, og jeg vil godt høre – jeg har stillet det her spørgsmål tidligere i aften – om ministeren ikke er enig med mig i, at det er vigtigt, at en lovgivning skal være klar og gennemskuelig for borgeren, og at den her lovgivning ikke opfylder de kriterier.
Frank Aaen (EL), 2011-01-20:
Der vil vi også sige, at det må være en fejl, når der i bemærkningerne er skrevet, at ved udbetaling af dagpenge skal der kun modregnes det antal dage, som lønmodtageren aktuelt holder ferie i, og ikke, som vi læser det, det samlede antal dage, der er optjent. Vi finder det også helt uacceptabelt, at a-kasserne skal betale for at få oplysninger fra Feriekonto.
Tom Behnke (FP), 1998-04-02:
Men det er i hvert fald ikke særlig hensigtsmæssigt at argumentere på den måde, at Sø- og Handelsretten kun kan overleve, hvis vi fastholder et stort antal sager hos den. Alene tanken om, hvordan man skal sikre, at Sø- og Handelsretten stadig væk har mange sager, giver altså nogle sjove overvejelser.
Christine Antorini (S), 2012-10-10:
Jeg må bare konstatere, at hvis det, som Kvalitets- og Tilsynsstyrelsen som et led i det, man kunne kalde almindelig åbenhed i dens arbejde, kommer med, desværre bliver brugt og udnævnt til en rangliste, hvor der er skoler, der på et helt urimeligt grundlag bliver hængt ud, så synes jeg ikke, det er gavnligt i forhold til at få en god skoleudvikling.
Leif Lahn Jensen (S), 2017-03-29:
Men anerkender ministeren så, at hvis man bare én uge ikke kan få et job, og hvis man kun kan arbejde 5 timer om ugen, så har man stort set ingen mulighed for at optjene de 225 timer? Jeg kan da godt forstå, at Dansk Folkeparti synes, at det her er ret alvorligt, for det gør, at man sætter en gruppe mennesker, som er meget syge, i en situation, de ikke kan reagere på, hvis der ikke er et job at få, hvis der ikke er nogen jobmuligheder, som jo ikke hænger på træerne, når vi taler om 5 timer om ugen.
Ammar Ali (M), 2025-11-20:
Så kan man altid diskutere, hvor stor en besparelse der skal være, men vi står bag den aftale, der ligger her, og vi vil selvfølgelig, som jeg også sagde til ordføreren i forbindelse med det første spørgsmål, kigge ind i det, hvis der er nogle uhensigtsmæssige ting, som vi skal rette op på.
Anders Samuelsen (LA), 2012-01-19:
Men som parti byder vi 72 mia. kr., altså hvordan man kan skaffe dem, og hvordan man kan bruge dem på en fornuftig måde, så man skaber den vækst og de arbejdspladser og det grundlag, der skal sikre, at der er råd til velfærdssamfundet i fremtiden.
Søren Søndergaard (EL), 2021-02-09:
Det er, som om vi er i gang med sådan en omgangsskrue for øjeblikket, hvor man hæver strafferammerne det ene sted, og så kommer de ud af proportion det næste sted, og så hæver man dem dér, og sådan kan man ligesom køre videre og videre.
Bent Bøgsted (DF), 2014-12-02:
Det begrundes med, at selv om de har deres børn anbragt, er der jo en del gange, hvor de har barnet hjemme, og derfor skal de selvfølgelig også have det sådan, at de har overskud til at tage sig af det barn, når de har barnet hjemme, og gøre noget for barnet.
Brian Mikkelsen (KF), 1998-04-16:
Det er et tydeligt bevis på, at mange mennesker oplever det som noget meget attraktivt at komme til at bo midt i et vækstcentrum, at mange allerede nu tænker fremad og vil sikre sig boliger tæt på den nye Ørestad og på de største trafikinvesteringer i København nogen sinde med både minimetro og Øresundsbro.
Søren Kolstrup (EL), 2000-04-25:
vil Enhedslisten gerne deltage i et sådant arbejde, og vi vil gerne være med til at gøre loven langt bedre. Når det så er sagt, skal jeg sige, at på positivsiden tæller forslagets oplæg til lokale energispareudvalg, hvor forskellige aktører, herunder miljøbevægelser, kan mødes. Oplægget til mærkning af energiforbrugende produkter støtter vi ligeledes, ligesom vi støtter forslaget om at gøre en særlig indsats i offentlige institutioner.
Jørn Jespersen (SF), 2002-11-27:
Spørgsmålet er jo, hvornår regeringen vil gå fra de principielle tilkendegivelser af, at man ønsker at reformere landbrugspolitikken, til reel handling, for sandheden er jo, at før formandskabet har vi støttet landbrugspolitikken uden at kræve reformer, under formandskabet har vi ikke løftet en finger, og nu ser vi gennem fingre med yderligere national støtte. Derfor klinger det jo hult, når regeringen den ene gang efter den anden gør sig til talsmand for frihandel, ønsker at støtte ulandene i deres mulighed for at komme ud på eksportmarkederne og gør sig til talsmand for reformer af EU's landbrugspolitik.
Morten Bødskov (S), 2002-04-25:
Jeg skal da ærligt indrømme, at campylobactertilfældene er stigende, men det skal ikke afholde Socialdemokratiet fra at udtrykke vores bekymring. Når vi ser på den samlede fødevarepolitik fra denne her regerings side, så er der en meget, meget entydig profil.
Pelle Dragsted (EL), 2024-02-06:
At indånde frisk luft, at kunne drikke et glas rent vand fra hanen, at kunne svømme en tur eller fange en fisk i vores indre farvande, at kunne dyrke grøntsager i sin have, som ikke er forurenet, og at kunne vokse trygt op, fordi der bliver handlet på den akutte nødsituation, vi står i, hvad angår klimaet og naturen, er afgørende rettigheder.
Mette Reissmann (S), 2016-05-17:
Dermed ville omkostningerne for boligejere og virksomheder stige, fordi de ville have sværere ved at finansiere netop henholdsvis deres boliger og virksomheder. Så som jeg indledningsvis var inde på, er det helt afgørende, at vi her i Folketinget står sammen, når det kommer til forsvaret af vores unikke og meget velfungerende realkreditsystem.
Sonja Albrink (CD), 2000-12-07:
Det fremgår af den pågældende besvarelse fra Justitsministeriet, at minimumsstraffe ganske vist er en mulighed, men at udviklingen er gået i retning af afskaffelse af minimumsstraffe, og at ulempen ved minimumsstraffe er, at det primært vil ramme de mindre strafværdige lovovertrædelser.
Naser Khader (KF), 2020-03-10:
Vi så desværre, at udenlandske tilrejsende slog lejr og tiggede, og det skabte utryghed for de omkringværende, og det er uacceptabelt, at man udsættes for utryghedsskabende adfærd, når man går en tur på Strøget, er på vej til stationen eller lignende.
Ulla Tørnæs (V), 2004-10-20:
Uanset om det er en ung, der tilhører produktionsskolernes målgruppe, eller en ung, som måske falder udenfor, ville det da være absolut nærliggende at henvise til Ungdommens Uddannelsesvejledning, og jeg har en klar forventning om, at det også vil komme til at ske.
Christian Brix Møller (RV), 2002-04-03:
Derfor går spørgsmålet på, om det er regeringens ønske enten at skabe et etnisk opdelt arbejdsmarked, eller om det er ønsket at skabe et meget større B-arbejdsmarked med billig, uuddannet arbejdskraft, som fagbevægelsen frygter, som den er imod, og som den måske kan nedlægge veto imod, hvorefter den så kan få skylden for, at regeringen ikke kan indfri sine løfter om mere effektiv integration.
Gitte Lillelund Bech (V), 2002-05-14:
Jeg kommer der jævnlig, ja, det ved jeg også godt fru Margrete Auken sandsynligvis nu vil betvivle, men det gør jeg altså, og derfor er mit svar på fru Margrete Aukens spørgsmål alene, at Nørreport Station-løsningen mener vi er tilfredsstillende.
Else Theill Sørensen (KF), 2004-04-21:
Det, der nu foreslås i lovforslaget, er, at det nye Etiske Råd som virksomhedsområde får alle de etiske spørgsmål, der knytter sig til forskning i og anvendelse af bio- og genteknologier, som berører mennesker, natur, miljø og fødevarer.
Victoria Velasquez (EL), 2026-01-15:
Derfor er jeg nysgerrig på, om det er noget, Liberal Alliance egentlig er optaget af, altså at Arbejdstilsynet rent faktisk kan udføre deres opgave og løfte det arbejde, som der er, eller om Arbejdstilsynet er et af de steder, som Liberal Alliance ser som besværligt bureaukrati.
Lisbeth Bech Poulsen (SF), 2017-05-16:
Men når ordføreren er så ideologisk og så håndfast i, at selvfølgelig skal vi ikke have statsbanker – det har vi så allerede, vi har en række statslige interesser i bankerne efter finanskrisen, altså den private finanskrise – men hvorfor vil Liberal Alliance så ikke have lukket Eksportkreditrådet og Vækstfonden, hvis det er ordføreren så meget imod, at man bruger statslige midler på sådan noget her?
Lissa Mathiasen (S), 2003-11-21:
Men når det er penge, som det offentlige skal give til borgeren, så er det lige pludselig næsten grænseløst besværligt. Jeg forstår det faktisk ikke, og jeg vil godt have ministeren til at svare i forhold til, at vi jo netop har set et udspil fra regeringen, som går på, at enhver borger skal have krav på at få en konto i en bank ud fra, at så er det uproblematisk at overføre beløbet.
Helge Adam Møller (KF), 2003-10-10:
Jeg vil da godt sige til hr. Villy Søvndal, hvis der skulle være nogen som helst tvivl, men det tror jeg nu ikke, at den konservative folketingsgruppe da meget gerne havde set, at det her beslutningsforslag også havde taget stilling til den næste halvårsperiode. For os er det utænkeligt, også selv om jeg havde håbet det, at vi i løbet af halvanden måned kan konstatere, at nu er der ikke brug for danske og engelske og tjekkiske og hollandske og norske og amerikanske tropper i Irak.
Svend Auken (S), 2006-01-31:
Det vil ikke være muligt at få den fornødne tilslutning ved en folkeafstemning, det er også et rigtigt synspunkt, at den ramme, der skal være gældende for vores demokrati, skal hvile på tilslutning fra et bredt flertal, og derfor skylder vi hinanden at lytte til hinanden og diskutere alle de synspunkter, der kan fremføres i den henseende.
Anni Matthiesen (V), 2021-06-03:
Jeg kan sige, at selv om jeg hverken sidder i Epidemiudvalget eller Sundhedsudvalget, har jeg nogle gode kollegaer, som har holdt mig orienteret, og da de spurgte, om vi skulle bakke op om et hastelovforslag på det her område, kan jeg berolige jer med, at jeg sagde ja.
Poul Nyrup Rasmussen (S), 2002-05-21:
Jeg synes, det er vigtigt, og jeg synes, det er glædeligt, men jeg vil imidlertid samtidig opfordre statsministeren til at benytte lejligheden til at iværksætte en dialog med befolkningen om Danmarks generelle forhold til EU-samarbejdet, om retlige og indre anliggender og egentlig også bredere.
Kristian Thulesen Dahl (DF), 2001-03-21:
Men det er vores holdning, og det er jo også derfor, vi ikke har nogen problemer med at støtte beslutningsforslaget, for det, vi føler, der ligger i de punkter, er altså, at det gøres til en afgørende forudsætning, at de punkter er opfyldt, for at regeringen kan stemme for forordningsforslaget.
Jørn Jespersen (SF), 2000-11-30:
Med hensyn til den målsætning, der hedder hurtigst mulig optagelse af ansøgerlandene, er realiteten jo den, uanset om Venstre vil anerkende det eller ej, at der er meget bred enighed om, at det er en absolut prioritet, at ansøgerlandene skal optages så hurtigt som overhovedet muligt.
Søren Egge Rasmussen (EL), 2024-05-17:
Vi ser i Enhedslisten meget gerne, at vi bruger de naturlige elementer, så det ikke ender med, at vi får alt for mange betonmure rundtomkring, men at vi spiller sammen med naturen og prøver at lave noget, hvor vi modellerer naturen og det bliver naturlige materialer, som bliver gennemgående.
Morten Messerschmidt (DF), 2008-04-24:
Er det i Danmarks interesse, at de områder nu også bliver omgærdet med flertalsafgørelser, at vi kan stemmes ned, når det kommer til sundhed, vores arbejdsmarkedspolitik, vores uddannelsespolitik og alle de andre områder; alle de ting, som udenrigsministeren ikke nævner?
Lene Garsdal (SF), 2003-05-06:
Selv om loven om erstatning for lægemiddelskader giver mulighed for forbedringer af vaccinationsskadedes retsstilling, vil jeg gerne høre ministerens kommentar til, om det var tanken at lave en skærpelse af mulighederne for at opnå erstatning, når der nu kun skal være en overvejende sandsynlighed for skader, mens der i den nugældende lov kun skal være en rimelig sandsynlighed for skader.
Mette Frederiksen (S), 2021-01-22:
Det er også i mødet med det danske samfund, at man finder ud af, at man kan stole på politiet og på myndighederne, og at man i øvrigt skal behandle dem ordentligt; at vi i det hele taget er et land, der først og fremmest bygger på tillid til hinanden, på en tillid til, at vi hver især gør vores ypperste for at få fællesskabet til at fungere.
Torben Hansen (S), 2005-05-26:
Det kan være, at der er enkelte, der flytter, men jeg kan høre på Venstres ordfører – også på Venstres ordførers tale – at man nu heldigvis, men måske for sent, ser ud til at være parat til at acceptere de konditioner, der har været lagt op til i forbindelse med den vedvarende energi, og det vil så også sige den prispolitik, der har været.
Karina Lorentzen Dehnhardt (SF), 2020-12-11:
Det er bare heller ikke en holdbar løsning, at mennesker fra andre lande, og det er jo dem, der hyppigst rammes af loven – det må vi også være ærlige om – kommer hertil og hutler sig igennem på gaden, og i den forbindelse er det jo ærgerligt, at vi heller ikke længere har et tilbud, som faktisk prøver på at hjælpe dem hjem.
Jeppe Jakobsen (DF), 2018-10-09:
Hvis man kender Slagelse Kommune, vil man vide, at det er en forholdsvis stor kommune rent geografisk, så hvis man får sin første henvisning til et område i enten Ringparken eller på Motalavej, som er et af de her to ghettoområder, og så bliver tilbudt en anden plads i Skælskør, så vil folk vide, at det ikke er et reelt alternativ, og derfor ville forældrene nærmest være tvunget til at acceptere en plads i en børnehave, som de egentlig ikke havde tænkt deres børn skulle gå i.
Peter Skaarup (DF), 2012-02-24:
Der er et hul, ikke nødvendigvis kun i forhold til den aktuelle sag, som så er anket, men der er et hul mere generelt, i forbindelse med at man ikke fra rettens side tager stilling til det spørgsmål, om den sendetilladelse, der er, skal inddrages heller ikke inddrages.
Nanna Westerby (SF), 2011-05-31:
Men det, som nu alligevel er regeringens allerstørste forbrydelse for mig at se, er, at man ikke tager hånd om den ungdomsgeneration, som skal trække hjulene i gang igen, som skal lukke hullet i statskassen, og som skal betale regningen; at man ikke tager hånd om deres problemer; og at hver tiende nyuddannet må starte arbejdslivet i arbejdsløshedskøen.
Mattias Tesfaye (S), 2015-10-22:
Og på den anden side sparer regeringen så 20 pct. på de frie fagskoler, som har som målsætning at få flere unge ind på erhvervsuddannelserne, og 2 pct. i omprioriteringsbidrag på alle erhvervsuddannelser, hvilket bliver til 600 mio. kr. i 2019.
Karsten Lauritzen (V), 2015-02-03:
Det er ting, der vil tiltrække et øget antal asylansøgere. Da det hen over sommeren stod klart selv for regeringen, at situationen var ude af kontrol, foreslog regeringen at indføre en ny midlertidig status for flygtninge, der var flygtet fra generelle forhold i hjemlandet og dermed ikke længere opfyldte flygtningekonventionens betingelser.
Per Clausen (EL), 2010-03-02:
Altså, han har valgmuligheder, næsten frit valg, dog ikke helt frit, fordi han i det ene tilfælde formentlig skal opretholde en produktion, der både dyrevelfærdsmæssigt og miljømæssigt ikke er særlig acceptabelt, heller ikke for ham selv, for at tjene de nødvendige penge, mens han i det andet tilfælde altså bliver stillet over for at skulle leve op til nogle miljøkrav, nogle krav om dyrevelfærd, nogle krav om naturbeskyttelse, som går ud over det, som lovgivningen i øvrigt siger.
Peter Kofod (DF), 2025-03-26:
Som jeg har forstået det her, er et af problemerne, at man i fremtiden regner nogle af de her autocampere som varevogne, som har et langt, langt større årligt kilometertal og dermed en meget større udledning end det, en autocamper har, fordi den typisk vil køre nogle få ture i løbet af et år, og så vil den holde på en eller anden campingplads, hvor man så holder en ferie.
Benny Engelbrecht (S), 2018-05-22:
Der må have været tale om en meget useriøs journalist, men ikke desto mindre fik det en journalist til at antage, at fordi jeg havde stillet et spørgsmål for at afklare den her statistiske information, så måtte det betyde, at Socialdemokratiet havde til hensigt at forbyde rullegardiner, hvilket jo ville være en fuldstændig absurd situation.
Jakob Axel Nielsen (KF), 2008-10-22:
Jeg vil have lov til at gennemgå den her praksisrapport, før jeg beslutter mig, for det er jo også afgørende, at vi jo kan se, at de praktiserende læger er private erhvervsdrivende, og det er jo som udgangspunkt - og jeg siger som udgangspunkt, fordi man altid kan lave undtagelser til et udgangspunkt - betænkeligt, hvis offentlige kroner skal ind og betale huslejen til en privatpraktiserende virksomhed.
Ole Vig Jensen (RV), 1997-12-10:
Så lægges der også op til at undgå risikoen for kassetænkning, hvad der i sig selv er et ædelt formål, sådan at daghøjskolevirksomheden virkelig søges af mennesker og bruges af dem, der anbefaler mennesker at gå den vej, på en hensigtsmæssig, formålstjenlig måde.
Per Larsen (KF), 2024-10-11:
Danske Mælkeproducenter påpeger, at der er lagt op til stigninger på mellem 3,5 pct. og 11 pct. for fødevarevirksomhederne og lignende, og skriver videre: »Disse stigninger lægges oven i de beløb, der blev fastsat i henhold til Lov om Fødevarer 5. juli 2023, altså for kun et år siden.
Henning Hyllested (EL), 2012-03-20:
Jeg kunne også minde ordføreren om, at siden 1990 er det såkaldte skalaknæk i forbindelse med registreringsafgiften, altså beløbet for, hvornår skalaknækket indtræffer, forhøjet fra 19.700 kr. til 79.000 kr. Alt andet lige betyder det, at prisen på en bil i gennemsnit er faldet med 44.000 kr., godt og vel endda.
Anders Kronborg (S), 2026-01-29:
Nu kan jeg jo se, at fru Pia Olsen Dyhr har enormt travlt med, at hun gerne vil ind på bagsædet af en ministerbil efter næste valg, så hvis det virkelig skal batte i forhold til befolkningen og dem, som SF ønsker at appellere til her, så skal vi jo høre fra ordføreren nu, om det her er en rød linje i forhold til et kommende regeringsgrundlag og en kommende regering, som SF ønsker at træde ind i.
Kaare Dybvad Bek (S), 2025-12-17:
Først vil jeg sige, at alle de udlændinge, som er på vores arbejdsmarked, som kommer fra Asien og fra Afrika, og som vælter ind på bl.a. byggepladserne, mener jeg er en kæmpe risiko for vores arbejdsforhold, og jeg mener, at der skal gøres mere for at lukke ned for det og få styr på, hvem det er, der kommer, og hvad det er for nogle arbejdspladser, de kommer til.
Kristian Thulesen Dahl (DF), 1998-01-15:
Men vi vil selvfølgelig, når vi vurderer, hvor skrapt vi vil stille vores krav op, og vi vil selvfølgelig, når vi vurderer, hvor ultimative vores krav skal være, have i erindring, at der er et folketingsvalg ganske få måneder senere, og i særdeleshed vil vi selvfølgelig have et folketingsvalg i erindring, hvis det er sådan, at den aftale, vi bliver bedt om at lave, rækker ud over det næste folketingsvalg, så den forpligter, selv om vi ville have et andet flertal i Folketinget efter valget.
Line Barfod (EL), 2008-11-14:
Men man kan godt med jævne mellemrum have en grundig debat, hvor man fastlægger nogle principper, og hvor man går ind og ser på de ting, man kan forudse bliver nødvendige at få diskuteret - og diskuterer dem i god tid, så det ikke er lige pludselig, når der sker et eller andet ude i verden, at man med dags varsel skal tage stilling, men at man har brugt noget tid på grundigt at diskutere det igennem, mens man ikke står midt i en krise.
Kristian Jensen (V), 2002-11-27:
Og når det ganske tydeligt står noteret i aftalen, at skattestoppet er en del af regeringens forudsætning for det her, så er vi i Venstre glade for, at regeringen også viser sig voksen og moden til at indføre de nødvendige sanktioner, når det viser sig, at aftalen er brudt.
Pernille Schnoor (ALT), 2018-05-04:
Som Socialdemokratiets ordfører også påpegede, er der brug for at holde lidt fast i, hvad det er, der foregår ude i kommunerne, hvad vi kan tage ved lære af, hvilke gode erfaringer der er i kommunerne, og hvordan vi kan sikre, at alle børn i Danmark får glæde af de erfaringer, man har gjort sig i de forskellige kommuner. Så jeg vil sige tak for en rigtig, rigtig positiv og konstruktiv debat, som jeg synes er god at gå hjem på her på en fredag eftermiddag.